न सर्वे पूरा न शुरू हुई ऑनलाइन एंट्री
जिला प्रशासन को गृह मंत्रालय के आदेश की भी परवाह नहीं है। 16 नवंबर से 15 दिसंबर के बीच जनगणना सर्वे कर उसकी ऑनलाइन एंट्री शुरू करनी थी, लेकिन एंट्री तो दूर, सर्वे तक पूरा नहीं हो सका है। कई प्रगणकों ने गणना में गड़बड़ी की, जिसका पता चलने पर दोबारा सर्वे कराया जा रहा है।
गृह मंत्रालय के निर्देश पर पूरे देश में राष्ट्रीय जनसंख्या रजिस्टर को अपडेट किया जा रहा है। इसके लिए 16 नवंबर से 15 दिसंबर के बीच डोर-टू-डोर सर्वे करना था। 2001 के बाद बढ़ी हुई आबादी के आंकड़ों को रजिस्टर में जोड़ने व मृत्यु होने पर उसे घटाए जाने जैसे महत्वपूर्ण कार्य शामिल थे। इतना ही नहीं प्रोफार्मा के मुताबिक नई जानकारी भी जोड़ी जानी थी। जनसंख्या रजिस्टर को पहली बार आधार नंबर और राशन कार्ड नंबर से जोड़ने के निर्देश मिले थे, ताकि योजनाओं का लाभ किसे मिल रहा है और किसे नहीं, इसका पता सरकार को लग सके।
किसी तरह जिला प्रशासन ने जनगणना के लिए जिले के ग्रामीण इलाकों में 2206 तो शहरी क्षेत्र में 933 सहित 3139 गणना ब्लाक बनाए। प्रत्येक दो ब्लाक में औसत एक कर्मचारी यानी करीब दो हजार की ड्यूटी लगाई गई। जनगणना कार्यालय समय पर सामग्री नहीं दे पाया। इसकी वजह से प्रगणक सर्वे शुरू नहीं कर सके। तखतपुर, कोटा, मल्हार, बोदरी, कोटा जैसे इलाके में भी सामग्री देर से पहुंची और समय पर सर्वे शुरू नहीं हुआ। समय-सीमा खत्म होने के 9 दिन बाद भी परसदा, कोनी, कोटा, तखतपुर, गौरेला, पेंड्रा, मरवाही के इलाके में सर्वे का काम पूरा नहीं हुआ है। जानकारी के मुताबिक पटवारियों के हड़ताल पर जाने की वजह से भी सर्वे का काम पूरा नहीं हो सका। सर्वे में उन्हें सुपरविजन का जिम्मा सौंपा गया था, लेकिन उन्होंने इस ओर ध्यान नहीं दिया। अब तक सर्वे के बाद तहसीलों में डाटा एंट्री का काम शुरू हो जाना था, लेकिन ऐसा नहीं हो सका है। एक-दो दिन कुछ एंट्री हुई, लेकिन उसके बाद सर्वर में खराबी होने की वजह से ये काम ठप हो गया।
किया था दावा
दैनिक भास्कर ने 26 नवंबर को खबर प्रकाशित कर समय पर सर्वे पूरा होने को लेकर आशंका जताई थी, तब प्रभारी अधिकारी डिप्टी कलेक्टर केएस पैकरा ने समय रहते कार्य पूरा कराने दावा किया था। 15 दिसंबर तक सर्वे पूरा की बात कही थी। हाल ही में तहसीलदार से डिप्टी कलेक्टर बने अधिकारी के अनुभव की कमी का असर हुआ।
जल्दी पूरा करा लेंगे सर्वे
यदि कुछ जगह का सर्वे नहीं हो पाया है तो उसे जल्द से जल्द पूरा करा लिया जाएगा। सर्वर की प्राब्लम कब ठीक होगी। इसके बारे में मैं कुछ नहीं बता पाऊंगा। -अन्बलगन पी, कलेक्टर
जनगणना
mag_Deva hin_Deva hin_Deva hin_Deva hin_Deva hin_Deva bho_Deva hin_Deva mai_Deva